Document ID: 32011R0122

REGULAMENTUL (UE) NR. 122/2011 AL COMISIEI
din 11 februarie 2011
de stabilire, pentru produsele pescărești enumerate în anexa I la Regulamentul (CE) nr. 104/2000 al Consiliului, a prețurilor de retragere și de vânzare valabile în Uniune pentru sezonul de pescuit 2011
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 20 alineatul (3) și articolul 22,
întrucât:
(1)
Regulamentul (CE) nr. 104/2000 prevede că, pentru fiecare dintre produsele enumerate în anexa I, prețurile de retragere și de vânzare valabile în Uniune se stabilesc pe baza prospețimii, a dimensiunii sau greutății și a formei de prezentare a produsului, prin aplicarea factorului de conversie pentru categoria de produse vizate la un nivel care să nu depășească 90 % din prețul orientativ.
(2)
În zonele de debarcare foarte îndepărtate de principalele centre de consum din Uniune, prețurile de retragere pot fi ponderate cu anumiți factori de ajustare. Pentru toate produsele în cauză, prețurile orientative pentru sezonul de pescuit 2011 au fost stabilite de Regulamentul (UE) nr. 1258/2010 al Consiliului (2).
(3)
Pentru a nu împiedica operarea sistemului de intervenții în anul 2011, prezentul regulament trebuie să se aplice retroactiv, începând cu 1 ianuarie 2011.
(4)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
În anexa I la prezentul regulament figurează factorii de conversie utilizați la calcularea, în cazul produselor enumerate în anexa I la Regulamentul (CE) nr. 104/2000, a prețurilor de retragere și vânzare valabile în Uniune pentru sezonul de pescuit 2011 menționate la articolele 20 și 22 din respectivul regulament.
Articolul 2
Prețurile de retragere și de vânzare valabile în Uniune pentru sezonul de pescuit 2011, precum și produsele cărora acestea li se aplică sunt enumerate în anexa II.
Articolul 3
Prețurile de retragere pentru sezonul de pescuit 2011 în zonele de debarcare foarte îndepărtate de principalele centre de consum din Uniune, factorii de ajustare utilizați la calcularea prețurilor respective, precum și produsele la care se aplică aceste prețuri sunt enumerate în anexa III.
Articolul 4
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 februarie 2011.

Labels: 2
6